А як толькі раён вызвалілі, пачалася мабілізацыя ў Чырвоную Армію. У адзін дзень з Лук прызвалі 168 чалавек. Адвезлі ў Разань у вучэбнае падраздзяленне, дзе за восем дзён я стаў першым нумарам разліку кулямёта Дзегцярова. Тут чакалі адпраўкі на фронт. Ужо і новае абмундзіраванне атрымалі, але замест гэтага навабранцаў водным шляхам, па Волзе, адправілі ў Горкаўскую вобласць. Там я атрымаў новую спецыяльнасць — наводчык мінамёта. Па дарозе на фронт спыніліся ў Маскве, потым праз Мінск шлях пралёг на Маладзечна.